ОШ „Влада Аксентијевић“

Наставник Жељко Милорадовић

Шести разред (VII1,2)

**Час историје бр. 29**

Наставна тема Српски народ под страном влашћу 16-18. век

Наставна јединица Почеци грађанске класе код Срба

Тип часа Обрада

Облици рада Индивидуални, фронтални, рад у пару

Циљеви и задаци часа Упознавање са појмом грађанска класа и са значајем који му се придаје у 19. и 20. веку.

Наставне методе Вербална, демонстративна,

Наставна средства и потребан материјал Карта, табла

Корелација Грађанско васпитање

**Ток часа**

**Уводни део часа** – 1 минут

Најављујем тему и наслов исписујем на табли.

**Главни део часа** – 40минута

С обзиром да је пред нама тежак задатак, да причамо о грађанској класи код Срба, најпре објашњавамо сам наслов.

***Шта је то грађанска класа?***

Исписујем питање на табли, и постављам га ђацима одмах. Питам и да ли су чули за тај појам.

Пошто је ово свакако неопходно објаснити и сваком учинити јасним не могу се задовољити објашњењем које дају деца.

Да бисмо то објаснили враћамо се мало у прошлост.

У време када Европа излази из средњег века.

*Постављамо питање: Како свет изгледа 1500?*

Овде већ очекујем неке конкретније одговоре. Ово смо радили. Кључно је нагласити или потврдити њихове одговоре који се тичу односа село град, тога у чијим рукама се налази моћ и које друштвене класе постоје.

Кључно је за нашу причу издвојити и записати следеће:

*„Око 1500. већину становника у свакој држави на свету, и то преко 90% чине становници села. Власт је у рукама краљева и племства који владају мноштвом неслободних сељака и убиру порезе од њих. У градовима живе слободни људи, који живе од заната, трговине, или свог знања.“*

Важно нам је и да напоменемо да се у наредним вековима ситуација све до Француске револуције, и других револуција које ћемо радити, не мења. Једино градови стално расту а моћ градова је све већа и глас оних у њима све јачи.

*До око 1800. године моћ се преселила из села у град. Шта то значи?*

Још једно питање које ће тешко наћи свој одговор одмах. Зато га појашњавамо и настављамо разговор. То значи да су моћни у граду, а то су трговци и банкари, постали моћнији него моћни на селу, а то су феудалци.

Овде долазимо до кључне тачке када могу ђацима да поново поставим питање са почетка:

Ко чини ову грађанску или градску класу? Ко је та класа? Шта она хоће? Зашто је важна?

После низа одговора у нашим свескама би требало да стоји следеће:

*Грађанску класу чини слој друштва који чине лекари, адвокати, крупни трговци, банкари, уметници, професори и други који својим деловањем вуку друштво напред*

Или

*Део друштва способан да прихвата и ствара нове напредне идеје и вредности.*

Пошто смо ово утврдили можемо себи да поставимо питање:

Имају ли Срби грађанску класу?

Какав год да је одговор напоменућемо да су је некада имали али да је била веома малобројна, али ипак поштована.

*Да ли је та класа била присутна северно или јужно од Саве и Дунава?*

Одговор је лак и сада већ известан. Па га усвајамо и записујемо, али тражимо и да се одговори на подпитање: Зашто?

Наравно због присуства аустроугарске која је баштиник европске културе која те вредности управо шири, док јужно од Саве и Дунава тога нема јер Турска овог доба није била ни близу идеалима револуције и демократије.

Уколико проценим да има времена играмо једну игру. Ђаци кажу име једног нашег познатог уметника, научника или књижевника из 18. или 19. века а затим проналазимо одакле је и где је живео и радио. Испоставља се да су огромном већином са територија Аустрије.

Пошто смо објаснили главни део лекције прелазимо на уџбеник. Учиници добијају задатак да прочитају о једном од знаменитих Срба овог доба из књиге. Има их три. Сваки ред добија да представи једног од њих и да се труди да убеди слушаоце да су је управо он највећи од све тројице. Уколико нису задовољни понуђеним могу да изаберу и неку личност која није из књиге али да припада овом периоду и да припада грађанској класи. **10 мин.**

Наравно док они то припремају помажем свакој групи објашњавајући садржај текста и додајући им аргументе ако их имам.

Одређени појединци образлажу ставове своје групе на крају часа и бирамо победника.

**Завршни део часа** – 4 минута

Пролазимо још једном кроз сва питања, записујемо одговоре ако неко није. И записујемо бар по једну реченицу о свакој од знаменитих личности.

Ученици постављају питања.